Lucien Buysse
<s>Lisjen Bis (, 11. septembar 1892 — 3. januar 1980) bivši je belgijski profesionalni biciklista u periodu od 1913. do 1934. godine, sa pauzom tokom Prvog svetskog rata.</s><s>Najveći uspeh u karijeri ostvario je 1926. godine, osvajanjem Tur de Fransa.</s>

<s>Karijera 
Lisjen Bis je počeo karijeru 1913. godine, a prvi uspeh mu je osvajanje trke Brisel—Lijež, a zatim je osvojio Tur Belgije za amatere.</s><s>1914. je vozio svoj prvi Tur de Frans, ali je morao da ga napusti tokom desete etape.</s>

<s>Njegova karijera je bila prekinuta za vreme trajanja Prvog svetskog rata, a vratio se biciklizmu 1919. godine i najznačajniji rezultat mu je bilo treće mesto na trci Strazbur—Pariz.</s><s>Ni 1920. nije uspio da zabilježi pobedu.</s><s>Osvojio je po treće mesto na Turu Belgije i na Pariz—Rubeu, a zatim drugo mesto na Lijež—Bastonj—Liježu.</s>

<s>Na Tur de Frans se vratio 1923. godine, kada je završio na osmom mestu, uz jednu etapnu pobedu.</s><s>Naredne godine nije ostvario nijednu pobedu, a na Tur de Fransu je osvojio treće mesto.</s><s>1925. osvojio je drugo mesto na Turu i jednu etapu.</s>

<s>Tur de Frans 1926. bio je najduži u istoriji (5.745 km), sa 17 etapa.</s><s>Buise je uzeo žutu majicu nakon što je napao u Pirinejima na desetoj etapi, stekavši skoro sat vremena ispred suvozača i dvostrukog šampiona Otavija Botekje.</s><s>Buise je stigao u Pariz kao pobednik, bez obzira što je izgubio ćerku za vreme trajanja trke.</s>

<s>Naredne dve godine nije učestvovao na Tur de Fransu, a najveći uspeh mu je drugo mesto na Turu Baskijske zemlje i osvojena etapa.</s><s>1929. došao je na Tur, ali ga je napustio tokom desete etape.</s><s>Pokušao je i naredne godine, ali je opet morao da se povuče, ovoga puta tokom etape 16.</s>

<s>Bis je nastavio da vozi samostalno još četiri godine, ali nije imao zapaženih rezultata.</s>

<s>Spoljašnje veze</s>

<s>Profil na biciklističkoj arhivi
 Rezultati Lusjena Buisea na Tur de Fransu</s>

<s>Belgijski biciklisti
Pobjednici Tour de Francea</s>

